***Cleopatra*** er en amerikansk stum historisk dramafilm fra 1917, regissert av J. Gordon Edwards og produsert av Fox Film Corporation. I hovedrollene spiller Theda Bara, Fritz Leiber sr. og Thurston Hall. Filmen handler om Kleopatra VII av Egypt og hennes forhold til Julius Cæsar og Marcus Antonius. Manus er skrevet av Adrian Johnson, basert på romanen *Cleopatra*, skrevet av H. Rider Haggard, samt teaterstykkene *Antonius og Kleopatra*, skrevet av William Shakespeare, og *Cléopâtre*, skrevet av Émile Moreau og Victorien Sardou. De to siste kopiene av filmen ble ødelagt i branner og kun korte klipp fra den eksisterer i dag.

Handling
--------

Kleopatra VII av Egypt (Theda Bara) bruker sin sjarme til å forføre Julius Cæsar (Fritz Leiber sr.). De planlegger å styre verden sammen, men så blir Cæsar drept. Religiøse ledere anser Kleopatra som en ond kvinne og bestemmer seg for å stoppe henne. Ypperstepresten Pharon (Alan Roscoe) får en hellig dolk for å ta livet av henne. Han gir henne sin kjærlighet i stedet. Når Kleopatra trenger penger, tar Pharon henne med til sine forfedres grav, hvor hun river skatten fra brystet til mumien. Rikdommen bruker hun til å reise til Roma for å møte Marcus Antonius (Thurston Hall). Han forlater statlige anliggender og reiser til Alexandria med henne, hvor de lever i overflod. 

Antonius blir tilbakekalt til Roma og gift med Octavia (Genevieve Blinn), men han lengter etter Kleopatra. Han sender henne en beskjed for å væpne skipene sine og møte ham ved Actium, hvor de kjemper mot dem som er mot dem. De blir overmannet og flykter til Alexandria. Der blir de fanget av Octavius ​​(Henri De Vries) og Antonius dør i Kleopatras armer. Før Kleopatra skal bli trukket bak hjulene på vognen til Octavius, får hun en slange av presten Pharon, som aldri har sluttet å elske henne. Hun tar slangen mot brystet og dør kongelig, med kronen på hodet og septeret i hånden.

Medvirkende
-----------

* Theda Bara som Kleopatra VII av Egypt
* Fritz Leiber sr. som Julius Cæsar
* Thurston Hall som Marcus Antonius
* Alan Roscoe som Pharon
* Herschel Mayall som Ventidius
* Dorothy Drake som Charmian
* Delle Duncan som Iras
* Henri De Vries som Octavius
* Art Acord som Kephren
* Hector Sarno som budbringer
* Genevieve Blinn som Octavia

Bevaring
--------

Fragment av filmen.
De to siste kjente kopiene av *Cleopatra* ble ødelagt i branner hos Fox Film Corporation i 1937 (sammen med flertallet av Baras andre filmer for Fox) og på Museum of Modern Art i New York, og mesteparten av filmen er nå betraktet som tapt. Kun korte klipp fra den eksisterer i dag.

Filmskaper og filmhistoriker Phillip Dye rekonstruerer *Cleopatra* på video med tittelen *Lost Cleopatra*. Han redigerer sammen stillbilder fra filmen med de eksisterende filmklippene. Manuset er basert på det opprinnelige manuset, med modifikasjoner basert på gjennomgang av sensurrapporter, anmeldelser av filmen og handlingsreferat fra magasiner. Dye viste filmen på Hollywood Heritage Museum 8. februar 2017.

Referanser
----------

1. ↑  McCaffrey, Donald W.; Jacobs, Christopher P. (1999). *Guide to the Silent Years of American Cinema* **(engelsk)**. Greenwood Publishing Group. s. 82. ISBN 0-313-30345-2.
2. 1 2  Solomon, Aubrey (2011). *The Fox Film Corporation, 1915-1935: A History and Filmography* **(engelsk)**. McFarland. s. 1. ISBN 0-786-48610-4.
3. ↑  Klepper, Robert K. (1996). *Silent Films On Video: A Filmography Of Over 700 Silent Features Available On Videocassette, With a Directory Of Sources* **(engelsk)**. McFarland & Co. s. 8. ISBN 0-786-40157-5.
4. ↑  «Cleopatra / Theda Bara [motion picture]» **(engelsk)**. Library of Congress. Arkivert fra originalen 22. mars 2016.
5. ↑  «Lost Films Wanted» **(engelsk)**. TheGreatStars.com. Arkivert fra originalen 14. august 2009.
6. ↑  «Cleopatra» **(engelsk)**. SilentEra.com. Arkivert fra originalen 7. august 2016.
7. ↑  «Lost Cleopatra» **(engelsk)**. LostCleopatra.com.
8. ↑  Ziemba, Christine N. (6. februar 2017). «Twenty Of The Coolest Events Happening in L.A. This Week» **(engelsk)**. Laist.com. Arkivert fra originalen 1. mai 2017.

Eksterne lenker
---------------

* (en) *Cleopatra* på Internet Movie Database Rediger på Wikidata

* (en) *Cleopatra* på AllMovie Rediger på Wikidata

* (nl) *Cleopatra* på MovieMeter Rediger på Wikidata

* (en) *Cleopatra* på Turner Classic Movies Rediger på Wikidata

* (en) *Cleopatra* på American Film Institute Rediger på Wikidata

* (en) *Cleopatra* på Silent Era Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | VIAF **·** LCCN
 |